CELEX: 62020TN0208
Language: el
Date: 2020-04-09 00:00:00
Title: Υπόθεση T-208/20: Προσφυγή-αγωγή της 9ης Απριλίου 2020 — JH κατά Ευρωπόλ

8.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/38
            
         
      Προσφυγή-αγωγή της 9ης Απριλίου 2020 — JH κατά Ευρωπόλ
      (Υπόθεση T-208/20)
      (2020/C 191/52)
      Γλώσσα διαδικασίας: η γερμανική
      
         Διάδικοι
      
      
         Προσφεύγων-ενάγων: JH (εκπρόσωπος: M. Quaas, δικηγόρος)
      
         Καθού-εναγόμενος: Οργανισμός της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να διαπιστώσει ότι η από 2 Απριλίου 2019 και με άμεση ισχύ διαταγή της διευθύντριας του καθού-εναγόμενου να απομακρύνει τον προσφεύγοντα-ενάγοντα από τη διεύθυνση της μονάδας GDPT (προστασία προσωπικού) του τμήματος Governance Directorate της Ευρωπαϊκής Αστυνομικής Υπηρεσίας (Ευρωπόλ) είναι παράνομη, και
               
            
                  —
               
               
                  να υποχρεώσει τον καθού-εναγόμενο να καταβάλει στον προσφεύγοντα-ενάγοντα αποζημίωση, το ύψος της οποίας θα καθορισθεί κατά την εκτίμηση του Γενικού Δικαστηρίου.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τους ακόλουθους λόγους:
      
                  1.
               
               
                  Παράβαση του Κανονισμού Υπηρεσιακής Καταστάσεως της Ευρωπόλ
                  Ο προσφεύγων-ενάγων ισχυρίζεται ότι δεν συνέτρεχαν οι προϋποθέσεις για τη λήψη του επίμαχου πειθαρχικού μέτρου σύμφωνα με τον Κανονισμό Υπηρεσιακής Καταστάσεως της Ευρωπόλ. Διατείνεται ότι ο καθού-εναγόμενος παρέβη τις ισχύουσες διατάξεις του Κανονισμού Υπηρεσιακής Καταστάσεως και προσπάθησε να δικαιολογήσει (μόλις) μήνες αργότερα το ληφθέν πειθαρχικό μέτρο με μια διαταγή περί μεταθέσεως με αναδρομική ισχύ και με την επίκληση αναδιάρθρωσης.
               
            
                  2.
               
               
                  Βλάβη της υγείας και ανικανότητα προς εργασία
                  Ο προσφεύγων-ενάγων ζητεί επιπλέον αποζημίωση καθότι, όπως αποδεικνύεται, συνεπεία του παράνομου μέτρου υπέστη βλάβη της υγείας του και περιήλθε σε αδυναμία εργασίας.